เห็นร้านนี้จากรายการทีวีญี่ปุ่นที่ได้ดูโดยบังเอิญ รายการนี้ มาถ่ายที่ร้านนี้ที่เมืองไทยในวันเปิดร้านวันแรก ดูรายการแล้วร้านพิถีพิถันและใส่ใจในการทำให้คุณภาพเดียวกับร้านต้นตำหรับที่นาโกย่า ดูแล้วสนใจมาก เลยตามมาชิม มาถึงพนักหน้าร้านก็ใส่ใจให้คำแนะนำดี ช่วงที่ไปก็มีคูปองส่วนลดนิดหน่อย ร้านนี้ราคาค่อนข้างสูง ต้องทำใจว่าไปกินที่ญี่ปุ่นก็ราคาประมาณนี้ ทานที่นี่ ไม่ต้องเสียค่าเครื่องด้วย สั่งเมนูหมูสันนอก แบ่งครึ่งราดน้ำ 2 แบบ พออาหารมาถึง แบบว่าจานใหญ่มาก จนคิดว่ากินไม่หมดแน่ๆ (แต่สุดท้ายก้อหมด ) ชิมคำแรกอร่อยดี แต่แอบเทียบกับร้านที่เคยกินที่เกียวโต แล้วชอบมากถูกใจมากเลยอาจคะแนนเป็นรองพอสมควร ถ้าไม่เทียบถือว่าโอเค อร่อยเลย ยิ่งถ้ากินคู่กับกะหล่ำปลีซอยราดน้ำสลัดของเค๊าที่อร่อยมาก ทานคู่กันแล้วลงตัวสุด ไม่เลี่ยนเลย ถ้าสั่งเป็นเซ็ทจะมีกะหล่ำซอย มิโซะซุป ข้าว พวกนี้สามารถเติมได้ตลอด เราเติมแต่กะหล่ำหลายรอบเลย ร้านนี้มาซ้ำแน่นอน ถ้าอยากกินอาหารประเภทนี้ แต่ต้องรักษาระยะนิดนึง กินบ่อยๆไม่ดี ออกแพงอยู่แถมเป็นเมนูที่อ้วนได้ใจเลย